open-index/open-wikipedia-markdown huggingface dataset:
Leonas Žalys

**Leonas Žalys** (g. 1946 m. rugsėjo 23 d. Jonučiuose, Garliavos valsčius) – Lietuvos žurnalistas.

## Biografija
Baigė Garliavos vidurinę mokyklą, Maskvos valstybinį universitetą. Nuo 1975 m. laikraščio „Kauno tiesa“, nuo 1992 m. – „Kauno diena“ korespondentas, atsakingasis sekretorius, laikraščio redaktorių kolegijos narys, iki 2008 m. apžvalgininkas. Rašė šalies ir užsienio politikos klausimais. 

## Šaltiniai
Alachuela

**Alachuela** () – miestas vidurio Kosta Rikoje, Centriniame slėnyje, į šiaurės vakarus nuo šalies sostinės San Chosės; provincijos centras. Pro miestą eina Panamerikos plentas bei geležinkelis, jungiantis vandenynų pakrantes (Limonas-Puntarenasas). Šalia yra pagrindinis šalyje Chuano Santamarijos tarptautinis oro uostas.

Maisto, medžio apdirbimo, tekstilės, avalynės pramonė. Eksportas ir prekyba cukrumi, kava, tabaku, kukurūzais, pupelėmis, vaisiais, gėlėmis, pieno produktais. Turizmas.

## Istorija

Kolonizatoriai pradėjo kurtis 1650 m. Vietovė pradėta vadinti **La Lachuela** (*La Lajuela*). Oficialiai gyvenvietė įkurta 1782 m. 1812–1824 m. miestas vadintas **Viljahermosa** (*Villahermosa*). 1830–1834 m. Alachuela buvo viena iš Kosta Rikos sostinių.

## Sportas
* LD Alajuelense – futbolo klubas; rungtyniavo aukščiausioje šalies lygoje.
* AD Carmelita – futbolo klubas; rungtyniavo aukščiausioje šalies lygoje.
* Namų rungtynes žaidžia Rafaelio Balanjos vardo stadione (), talpinančiame 2,4 tūkst. žiūrovų.

## Šaltiniai
Bronius Žalys

**Bronius Žalys** (1921 m. rugsėjo 8 d. Gaigaliai, Šimonių valsčius, Panevėžio apskritis – 2007 m. balandžio 30 d. Vilnius. Palaidotas Antakalnio kapinėse, Menininkų kalnelyje) – Lietuvos žurnalistas, redaktorius, poetas, Australijos lietuvių bendruomenės veikėjas.

## Biografija
1944 m. pasitraukęs į Vokietiją, pateko į Norvegiją, Belgiją. 1949 m. apsigyveno Australijoje, Sidnėjuje, kur baigė gimnaziją, dirbo įstaigose, nuo 1967 m. – Australijos telekomunikacijų tarnybos Finansų departamento valdininkas.

1945 m. bendradarbiavo Norvegijoje leistuose lietuviškuose leidiniuose „Tėviškės aidas“, „Šiandien“. 1946-1947 m. Vokietijoje, Fuldoje dirbo laikraščių „Mūsų viltis“, „Šiandien“ bei žurnalų „Pėdsakai“ ir „Tėviškės aidas“ redakcijose. 1953-1962 m. Australijoje bendradarbiavo leidiniuose „Australijos lietuvis“, „Mūsų pastogė“ ir „Tėviškės aidai“. 1954-1969 m. leido ir redagavo skautų laikraštį „Pėdsekis“, 1977-1988 m. m. – leidinį „Tėvynės židinys“. 1984 m. ir 1991-1999 m. savaitraščio „Mūsų pastogė“ redaktorius.  Beveik 20 metų vadovavo Lietuvių katalikų kultūros draugijos įkurtam Sidnėjaus lietuvių archyvui. 2000 m. grįžo į Lietuvą.

Nuo 1965 m. Lietuvos žurnalistų sąjungos narys.

Savo kūrybą spausdino įvairiuose rinkiniuose: „Australijos lietuvių metraštis“ (1961 m.), „Plunksna ir žodis“ (1966 m.), „Terra Australis“ (1972 m.), „Tretieji vainikai“ (1974 m.), „Po Pietų kryžiumi“ (1990 m.).

## Bibliografija
* *Skautų vyčių vadovui*, 1967 m.
* *Mūsų dainos*, 1968 m.
* *Vyresniosios skautės*, 1970 m.
* *Lietuviai skautai Australijoje*, 1947–1972, Sydney: LSS Australijos rajono Spaudos skyrius, 1972. – 32 p.
* *Apie žmones, žemę ir vėjus*, poezijos rinkinys, 1983 m.
* *Laiko pėdomis*, poezijos rinkinys, 1985 m.
* *LSS Australijos rajonas*, 1987 m.
* *Skrido sakalas už jūrų marių...*, poezijos rinkinys, 1999 m.
* *Būrė laimę laumės*, poezijos rinkinys, 2002 m.

## Šaltiniai
Romanas Klišauskas

**Romanas Klišauskas** (g. 1963 m., Vzmorje k., Kaliningrado sritis, Rusija) – teisininkas, Lietuvos vyriausiojo administracinio teismo (LVAT) teisėjas, buvęs Lietuvos apeliacinio teismo teisėjas.

## Biografija
1981 m. baigė Šilutės 1-ąją vidurinę mokyklą. 1986 m. – studijas Vilniaus universiteto Teisės fakultete.

1986 m. liepos iki 1990 m. liepos mėn. Šilalės rajono Žemės ūkio valdybos vyresnysis juriskonsultas, nuo 1990 m. liepos mėn. iki 1992 m. balandžio mėn. Jurbarko rajono apylinkės teismo, nuo 1992 m. balandžio iki 1996 m. kovo mėn. Šilutės rajono apylinkės teismo, nuo 1996 m. kovo iki 2001 m. Lietuvos apeliacinio teismo, nuo 2001 m. Lietuvos vyriausiojo administracinio teismo teisėjas.

Nuo 2002 m. gegužės mėn. Teisėjų taryba, narys.

Moka lietuvių, rusų kalbas.

## Šaltiniai
Artūras Drigotas

**Artūras Drigotas** (g. 1965 m. Joniškyje) – teisininkas, Lietuvos vyriausiojo administracinio teismo (LVAT) teisėjas, buvęs Vilniaus miesto 4-ojo apylinkės teismo pirmininkas.

## Biografija
1983 m. baigė Joniškio 1-ąją vidurinę mokyklą. 1990 m. – studijas Vilniaus universiteto (VU) Teisės fakultete.

1990 m. iki 1991 m. Vilniaus m. 1-ojo apylinkės teismas stažuotojas, teismo antstolis, nuo 1991 m. iki 1993 m. Vilniaus m. 4-ojo apylinkės teismo, teisėjas, teismo pirmininkas, 1992 m. VU Teisės fakulteto dėstytojas. Nuo 1993 m. iki 1995 m. vertėsi privačia teisininko praktika. Nuo 1995 m. iki 1997 m. LR teisingumo ministerijos ministerijos sekretorius – Teismų departamento direktorius, nuo 1997 m. iki 2002 m. Vilniaus apygardos teismo, nuo 2002 m. Lietuvos vyriausiojo administracinio teismo teisėjas.

Nuo 1999 m. iki šiol Mykolo Romerio universiteto Teisės fakulteto lektorius.

Iki 2010 m. buvo Teisėjų tarybos sekretorius. Nuo 2010 lapkričio mėn. Teisėjų tarybos narys.

Moka rusų, anglų kalbas.

## Šaltiniai
Arūnas Sutkevičius

**Arūnas Sutkevičius** (g. 1967 m. Telšiuose) – teisininkas, Lietuvos vyriausiojo administracinio teismo (LVAT) teisėjas, buvęs tardytojas.

## Biografija
1994 m. baigė studijas Vilniaus universiteto Teisės fakultete.

Nuo 1991 m. balandžio mėn. iki 1992 m. vasario mėn. Telšių rajono policijos komisariato tardytojas, 1992 m. vasario mėn. iki 1995 m. Telšių rajono prokuratūros tardytojas, nuo 1995 iki 2001 m. Telšių rajono apylinkės teismo, nuo 2001 iki 2005 m. gruodžio mėn. Klaipėdos apygardos administracinio teismo, nuo 2005 m. gruodžio 12 d. Lietuvos vyriausiojo administracinio teismo teisėjas.

Nuo 2006 m. liepos mėn. iki šiol Teisėjų etikos ir drausmės komisija, narys.

Moka rusų, anglų kalbas.

## Šaltiniai
Stasys Gagys

**Stasys Gagys** (g. 1957 m. Molėtuose) – teisininkas, Lietuvos vyriausiojo administracinio teismo (LVAT) teisėjas, buvęs Lietuvos policijos akademijos dėstytojas.

## Biografija
1975 m. baigė Inturkės vidurinę mokyklą, 1979 m. – Kauno technikos mokyklą Nr. 32, įgijo šaltkalvio, vairininko-motoristo kvalifikacijas. 1986 m. baigė studijas Vilniaus universiteto Teisės fakultete.

1980 m. – 1988 m. Vilniaus miesto Spalio revoliucijos VRS kvotėjas, 1988 m. – 1990 m. LR vidaus reikalų ministerijos mokymo centro dėstytojas, 1990 m. – 1994 m. Lietuvos policijos akademijos inspektorius, vyr. asistentas, 1994 m. – 1999 m. Vilniaus rajono apylinkės teismo, 1999 m. – 2007 m. liepos mėn. Vilniaus apygardos administracinio teismo, nuo 2007 m. liepos mėn. Lietuvos vyriausiojo administracinio teismo teisėjas.

Moka rusų, anglų kalbas.

## Šaltiniai
Gagys

**Gagys** − lietuviška vyriškos giminės pavardė.

Šios pavardės moteriškosios giminės formos yra: Gagienė (ištekėjusi moteris) ir Gagytė (mergautinė pavardė).

## Asmenybės

Pavardę turi šie garsesni asmenys:

*Stasys Gagys (g. 1957 m.), teisininkas, Lietuvos vyriausiojo administracinio teismo (LVAT) teisėjas, buvęs Lietuvos policijos akademijos dėstytojas.
Raižys

**Raižys** − lietuviška vyriškos giminės pavardė.

Šios pavardės moteriškosios giminės formos yra: Raižienė (ištekėjusi moteris) ir Raižytė (mergautinė pavardė).

## Asmenybės

Pavardę turi šie garsesni asmenys:

*Dainius Raižys (g. 1963 m.), teisininkas, Lietuvos vyriausiojo administracinio teismo (LVAT) teisėjas 

## Personažai
*Leonas Raižys, Nesėtų rugių žydėjimas (1978).
Alapajevskas

**Alapajevskas** () – miestas Rusijoje, Sverdlovsko srityje, 160 km į šiaurės rytus nuo Jekaterinburgo, prie Neivos upės (Turos baseinas). Geležinkelių mazgas (linijos į Žemutinį Tagilą, Serovą, Jekaterinburgą). Taip pat driekiasi ilgiausias Rusijoje siaurasis geležinkelis Alapajevskas-Kalačas (270 km).

Juodosios metalurgijos, medienos apdirbimo, mašinų ir staklių gamybos, maisto pramonė. Miesto apylinkėse išgaunama geležies rūda.

## Istorija

Alapaichos gyvenvietė rašytiniuose šaltiniuose minima nuo 1639 m. XVIII a. pab. pradėta geležies rūdos gavyba, pastatyta seniausia Urale metalurgijos gamykla. Miesto teisės sutektos 1783 m. Alapajevske 1918 m. bolševikų buvo nukankinta ir nužudyta dalis Romanovų šeimos narių.

## Šaltiniai
Pagirių apylinkė

**Pagirių apylinkė** sovietmečiu buvo:

* Kėdainių rajone;
* Ramygalos rajone;
* Vilkijos rajone;
* Vilniaus rajone.
Alarkonas

**Alarkonas** () – kaimas ir savivaldybė rytų Ispanijoje, Kastilijoje-La Mančoje, Kuenkos provincijoje, į šiaurę nuo Albasetės, prie Chukaro upės (ji į šiaurę nuo miesto patvenkta). Netoliese praeina greitkelis Madridas-Valensija.

## Paveldas

Gyvenvietė žymi viduramžių architektūros kompleksu: yra III a. Almochadų pastatyta, o XIV a. perstatyta monumentali maurų pilis (dabar viešbutis), 1555 m. pastatyta Švč. Marijos bažnyčia su plateresko stiliaus portalu ir gotikiniu altoriumi, rūmų griuvėsiai bei miesto sienų liekanos (bokštai, vartai).

## Šaltiniai
Mikierių apylinkė

**Mikierių apylinkė** (arba ***Mikėrių apylinkė***) – Lietuvos TSR administracinis-teritorinis vienetas šiaurės rytų Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Šimonių valsčiuje, 1950 m. priskirta naujam Anykščių rajonui. 1968 m. spalio 23 d. panaikinta, jos teritorija prijungta prie Andrioniškio apylinkės ir Svėdasų apylinkės.

|-
| 1954-05-25  || || || „Kolūkiečių balso“ kolūkis  || 
|-
| 1959-02-01  || 59 || || „Kolūkiečių balso“ kolūkis  || 5 kaimai, 3 vienkiemiai
|}

## Šaltiniai
Alvydas Pikelis

**Alvydas Pikelis** (g. 1963 m. vasario 2 d. Šilalės rajonas) – teisininkas, teisėjas.

## Biografija

1989 m. baigė Vilniaus universiteto Teisės fakultetą.

1989–1992 m. Kauno miesto Panemunės rajono teismo, 1992–1994 m. – Kauno miesto apylinkės teismo, 1995–1999 m. – Kauno apygardos teismo, nuo 1999 m. birželio mėn. – Lietuvos Aukščiausiojo Teismo teisėjas. 2001–2002 m. – Vilniaus universiteto Teisės fakulteto Baudžiamosios teisės katedros lektorius. 2008–2011 m. – Nuolatinės teisėjų veiklos vertinimo komisijos pirmininkas.

2011 m. išleido teisės monografiją „Baudžiamosios teisėkūros labirintai“. Publikavo keletą mokslinių straipsnių baudžiamosios teisės tema periodiniuose teisės leidiniuose.

## Šaltiniai
Rimantas Baumilas

**Rimantas Baumilas** (g. 1949 m. gegužės 13 d. Kaišiadoryse) – teisininkas, teisėjas.

## Biografija
1971–1974 m. dirbo Kaišiadorių rajono teismo vykdytoju, 1974–1977 m. - Kaišiadorių žemės ūkio valdybos, o tarp 1977–1979 m. - Lietuvos žemės ūkio technikos Kaišiadorių skyriaus juristu.

1978 m. baigė Vilniaus universiteto Teisės fakultetą. 1979–1981 m. dirbo Kaišiadorių rajono prokuroro padejėju, 1981–1989 m. Kaišiadorių paukštyno juristu.

1989 m. paskirtas ir iki 1995 m. tarnavo Trakų rajono apylinkės teismo teisėju. 1995–1999 m. – Lietuvos apeliacinio teismo, nuo 1999 m. liepos mėn. – Lietuvos Aukščiausiojo Teismo teisėjas.

## Kontraversija
2009 m. rugpjūčio 24 d. buvo užfiksuotas A1 kelyje vairuojantis 106 km/val. greičiu, viršijančia atkarpoje leistiną didžiausią greitį 36 km/val. Už pažeidimą nubaustas administracine nuobauda. 

## Šaltiniai
Viktoras Aidukas

**Viktoras Aidukas** (g. 1953 m. balandžio 29 d. Vilniuje) – teisininkas, buvęs Lietuvos Aukščiausiojo Teismo teisėjas, buvęs Šalčininkų rajono apylinkės teismo pirmininkas, Lietuvos apeliacinio teismo Baudžiamųjų bylų skyriaus pirmininkas.

## Biografija
1976 m. baigė Vilniaus universiteto Teisės fakultetą.

1976–1979 m. VU Teisės fakulteto Baudžiamojo proceso katedros (dabar – Baudžiamosios justicijos) dėstytojas, 1979–1995 m. – Šalčininkų rajono apylinkės teismo teisėjas, nuo 1982 m. teismo pirmininkas, 1995–1999 m. – Lietuvos apeliacinio teismo teisėjas, Baudžiamųjų bylų skyriaus pirmininkas.

1999-2017 m.  – Lietuvos Aukščiausiojo Teismo teisėjas. Po įteikto atsistatydinimo pareiškimo Lietuvos Respublikos Seimo atleistas. Prieš tai teisėjas buvo apklaustas kaip specialusis liudytojas vadinamojoje Darbo partijos juodosios buhalterijos byloje.

## Šaltiniai
Dalia Bajerčiūtė

**Dalia Bajerčiūtė** (g. 1956 m. sausio 7 d. Varėnos rajonas) – teisininkė, teisėja.

## Biografija

1979 m. baigė Vilniaus universiteto Teisės fakultetą.

Nuo 1979 m. rugpjūčio – 1982 m. liepos mėn. Marijampolės (Kapsuko) rajono vykdomojo komiteto instruktorė, 1982 m. liepos iki 1993 m. liepos mėn. Marijampolės rajono civilinės metrikacijos skyriaus vedėja.

1993 m. liepos mėn. – 1995 m. Marijampolės rajono apylinkės teismo teisėja, nuo 1995 m. iki 1996 m. lapkričio Vilniaus miesto 2-ojo apylinkės teismo, nuo 1996 m. lapkričio iki 2007 m. liepos mėn. Vilniaus apygardos teismo Baudžiamųjų bylų skyriaus, nuo 2007 m. liepos mėn. iki 2008 m. birželio mėn. Lietuvos apeliacinio teismo, nuo 2008 m. birželio mėn. Lietuvos Aukščiausiojo Teismo teisėja.

## Šaltiniai
Gintališkės apylinkė

**Gintališkės apylinkė** (arba ***Ginteliškės apylinkė***) – Lietuvos TSR administracinis-teritorinis vienetas šiaurės vakarų Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Platelių valsčiuje, 1950 m. priskirta naujam Salantų rajonui. 1954 m. prijungta Dovainių apylinkė ir dalis Šateikių apylinkės. 1967 m. rugsėjo 29 d. Gintališkės apylinkė panaikinta, jos teritorija prijungta prie Platelių apylinkės (didžioji dalis) ir Šateikių apylinkės.

|-
| 1954-05-25  || || || „Gintališkės“ ir „Dovainių“ kolūkiai  || 
|-
| 1959-02-01  || 66,41 || || „Ginteliškės“ kolūkis, „Dovainių“ kolūkis  || 12 kaimų
|}

## Šaltiniai
Valerijus Čiučiulka

**Valerijus Čiučiulka** (1955 m. kovo 14 d. Netoniuose, Kauno rajonas – 2014 m. gegužės 10 d.) – Lietuvos teisininkas, teisėjas.

## Biografija
1973 m. baigė Kulautuvos vidurinę mokyklą, 1978 m. VU Teisės fakultetą. 1978–1980 m. Vilniaus inžinerinio statybos instituto dėstytojas. 1980–1982 m. atliko karinę tarnybą sovietinėje armijoje. 1982–1987 m. Minsko aukštosios milicijos mokyklos Vilniaus fakulteto (dab. MRU) Valstybinių-teisinių disciplinų katedros dėstytojas. 1987–1991 m. Raseinių rajono M. Kalinino vardo kolūkio, 1991–1992 m. SODROS Raseinių skyriaus juriskonsultas.

1992–1995 m. Raseinių rajono apylinkės teismo, 1995–1996 m. Kauno miesto apylinkės teismo, 1996–1999 m. Kauno apygardos teismo teisėjas. Nuo 1999 m. birželio mėn. Lietuvos Aukščiausiojo Teismo teisėjas.

Sūnus Andrius (g. 1981 m.), dukra Sigita (g. 1984 m.).

Nuo sunkios ligos mirė 2014 m. gegužės 10 d.

## Šaltiniai
Miškinių apylinkė

**Miškinių apylinkė** sovietmečiu buvo:

* Lazdijų rajone;
* Nemenčinės rajone;
* Vilijampolės rajone;
* Vilniaus rajone:
** Miškinių I apylinkė,
** Miškinių II apylinkė.
Miškinių apylinkė (Lazdijai)

**Miškinių apylinkė** – Lietuvos TSR administracinis-teritorinis vienetas pietų Lietuvoje, pasienyje su Lenkija.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Lazdijų valsčiuje, 1950 m. priskirta naujam Lazdijų rajonui. 1954 m. prijungta Akmenių apylinkė ir dalis Jurčiūnų apylinkės, o dalis Miškinių apylinkės prijungta prie Gudelių apylinkės. 1963 m. prijungta dalis Gudelių apylinkės. 1967 m. gruodžio 27 d. perkeltas apylinkės centras į Kučiūnus ir Miškinių apylinkė performuota į Kučiūnų apylinkę.

|-
| 1954-05-25  || || || „Miškinių“ ir „Neravų“ kolūkiai  || 
|-
| 1959-02-01  || 28,69 || || „Miškinių“ kolūkis, „Neravų“ kolūkis  || 9 kaimai
|}

## Šaltiniai
Medemrodės apylinkė

**Medemrodės apylinkė** – Lietuvos TSR administracinis-teritorinis vienetas šiaurės vakarų Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Akmenės valsčiuje, 1950 m. priskirta naujam Akmenės rajonui. 1954 m. gegužės 25 d. apylinkė panaikinta, jos teritorija prijungta prie Jučių apylinkės, Klykolių apylinkės ir Pakempinių apylinkės. 1963 m. sausio 12 d. Klykolių apylinkės centras perkeltas į Medemrodę ir atitinkamai pakeistas jos pavadinimas, todėl Medemrodės apylinkė atkurta. Galutinai apylinkė panaikinta 1966 m. spalio 24 d. atkeliant apylinkės centrą į Klykolius ir atitinkamai pervadinant pačią apylinkę.

## Šaltiniai
Tomas Šeškauskas

**Tomas Šeškauskas** (g. 1965 m. vasario 3 d. Kaišiadoryse) – teisininkas, teisėjas, buvęs prokuroras.

## Biografija

1988 m. baigė Vilniaus universiteto (VU) Teisės fakultetą.

Nuo 1988 m. liepos Kauno miesto rajono prokuratūros stažuotojas, nuo 1989 m. liepos Kauno miesto rajono prokuratūros prokuroro padėjėjas, Kauno miesto prokuratūros Bendrosios kompetencijos skyriaus prokuroras, vyr. prokuroro padėjėjas įstatymų laikymosi transporte priežiūrai, Ekonominių nusikaltimų tyrimo skyriaus prokuroras, nuo 1994 m. liepos iki 1996 m. Vilniaus miesto prokuratūros Kaltinimo skyriaus prokuroras, Vilniaus apygardos prokuratūros Nusikaltimų asmeniui skyriaus prokuroras.

Nuo 1996 m. Vilniaus apygardos teismo, nuo 1999 m. spalio Lietuvos apeliacinio teismo, nuo 2008 m. birželio mėn. Lietuvos Aukščiausiojo Teismo teisėjas.

## Šaltiniai
Vladislovas Ranonis

**Vladislovas Ranonis** (g. 1952 m. vasario 17 d. Pasvalio rajonas) – teisininkas, teisėjas, buvęs prokuroras.

## Biografija
1974 m. baigė Vilniaus universiteto Teisės fakultetą.

1974 m. rugpjūčio mėn. Rokiškio rajono žemės ūkio valdybos juriskonsultas, nuo 1976 m. lapkričio mėn. Lietuvos Respublikos prokuratūros Nepilnamečių reikalų skyriaus prokuroras, vyr. prokuroras.

Nuo 1986 m. gegužės Vilniaus rajono teismo, nuo 1990 m. gegužės iki 1993 m. spalio mėn. Lietuvos Respublikos Aukščiausiojo Teismo teisėjas. Nuo 1993 m. lapkričio advokatas, nuo 1997 m. gruodžio – Vilniaus apygardos teismo, nuo 2008 m. birželio mėn. Lietuvos Aukščiausiojo Teismo teisėjas..

## Šaltiniai
Albinas Sirvydis

**Albinas Sirvydis** (1949 m. rugsėjo 7 d. Pažiegėje, Dusetų valsčiuje – 2021 m. sausio 26 d.) – Lietuvos teisininkas, teisėjas.

## Biografija
1967–1968 m. studijavo Kauno politechnikos institute.
1968–1973 m. studijavo Vilniaus universiteto Teisės fakultete.

1973–1975 m. atliko karinę tarnybą. 1975–1982 m. – Akmenės rajono teismo stažuotojas. Nuo 1976 m. Akmenės rajono apylinkės teismo teisėjas, nuo 1982 m. teismo pirmininkas. 1985–1994 m. – Lietuvos Aukščiausiojo Teismo teisėjas, 1995–1999 m. – Vilniaus apygardos teismo pirmininkas.

Nuo 1999 m. rugsėjo mėn. Lietuvos Aukščiausiojo Teismo teisėjas..

Nuo 2002 m. birželio mėn. buvo Teisėjų garbės teismo pirmininkas.

Buvo vedęs. Žmona Elvyra (g. 1952 m.).

## Šaltiniai
Benediktas Stakauskas

**Benediktas Stakauskas** (g. 1946 m. rugpjūčio 8 d. Ignalinos rajonas) – teisininkas, teisėjas, buvęs Mažeikių rajono teismo pirmininkas, buvęs veterinaras.

## Biografija
1964-1969 m. baigė Lietuvos veterinarijos akademiją,
1975 m. – Vilniaus universiteto (VU) Teisės fakultetą.

1969–1970 m. Ukmergės žemės ūkio technikumo mokomojo ūkio ir Veprių kolūkio veterinarijos gydytojas, 1970–1973 – Kudirkos Naumiesčio žemės ūkio technikumo dėstytojas, 1973–1976 – Švenčionių  rajono "Liaudies  draugystės" kolūkio veterinarijos gydytojas, 1976–1979 – Švenčionių rajono Kretuonių kolūkio veterinarijos gydytojas, 1979–1980 – Klaipėdos žemės ūkio technikumo dėstytojas, 1980–1990 m. Mažeikių rajono teismo teisėjas, šio teismo pirmininkas.

Nuo 1990 m. gegužės mėn. Lietuvos Aukščiausiojo Teismo teisėjas.

Vedęs. Žmona Irena, gimusi 1952 m. Duktė Daiva, gimusi 1973 m. Sūnus Saulius, gimęs 1975 m.

## Šaltiniai
Kazys Zupka

**Kazys Zupka-Kecioris** (1911 m. sausio 13 d., senu stiliumi – 1910 m. gruodžio 31 d. Zatūniškiuose, Vadoklių valsčius, Panevėžio apskritis – 1999 m. birželio 18 d. Kaunas) – Lietuvos poetas, pedagogas, žurnalistas, redaktorius.

## Biografija
Baigė Miežiškių mokyklą, mokėsi Kauno kunigų seminarijoje, 1931–1936 m. Vytauto Didžiojo universitete studijavo lituanistiką ir germanistiką. 1956 m. baigė Vilniaus pedagoginio instituto Lietuvių kalbos ir literatūros fakultetą.

1933–1937 m. dirbo žurnalo „Naujoji Romuva“ redakcijoje. 1935–1937 m. redagavo žurnalą „Ateitis“, 1937–1938 m. – žurnalą „Kariūnas“. Nuo 1938 m. mokytojavo specialiosiose vidurinėse mokyklose Kaune.

Kūrybą spausdino leidiniuose „Ateities spinduliai“, „Studentų dienos“, „Mūsų jūra“. Išleido eilėraščių rinkinių. 

## Bibliografija
* *Žuvėdros bangose*, 1931 m.
* *Balsas žemei*, 1935 m.
* *Mergaitė su žibuoklėm*, 1938 m.
* *Derliaus varpos – 1946*, 1996 m.

## Šaltiniai
Albarasinas

**Albarasinas** () – miestelis rytų Ispanijoje, Aragone, Teruelio provincijoje. Įsikūręs Albarasino kalnuose, prie Gvadalaviaro (Turijos) upės aukštupio. Netoliese prasideda Tacho upė.

## Paveldas

Miestelis žymus savo architektūros paveldu, paskelbtas nacionaliniu paminklu. Yra XII a. Išganytojo katedra (perstatyta XVI a.), XI a. maurų alkasaras (tvirtovė) ir įtvirtinimai (bokštai, sienos), vyskupų rūmai, Švč. Marijos bažnyčia (XVI a.) ir kt. Katedroje veikia muziejus, kuriame tame tarpe saugomi XVI a. flamandų gobelenai.

## Galerija

Image:Albarracín - Catedral - Lateral01.jpg|Katedra
Image:Albarracín - Vista03.jpg|Tvirtovės liekanos
Image:Albarracín - Portada.jpg|Senoviniai vartai


## Istorija

Manoma, kad miesto pavadinimas kilo nuo arabų Aben Razinų giminės arba nuo keltų žodžių „kalnas“ (*alb*) ir „vynuogė“ (*ragin*). Vietovė gyvenama jau nuo paleolito; 5 km į pietryčius nuo Albarasino esančiuose El Kaljechono ir El Navaso olose yrą išlikę uolų piešinių. Miestas įkurtas arabų XI a. kaip Almoravido Beni Razino dinastijos rezidencija bei taifos centras. XIV a. miestą užkariavo Aragono valstybė.
 
## Šaltiniai
Sadūnų apylinkė (Zarasai)

**Sadūnų apylinkė** – Lietuvos TSR administracinis-teritorinis vienetas šiaurės rytų Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Dusetų valsčiuje, 1950 m. priskirta naujam Dusetų rajonui. 1954 m. prijungtos Naujasodžio apylinkė, dalis Mažvylių apylinkės ir dalis Butkelių apylinkės. 1963 m. dalis apylinkės prijungta prie Žukliškių apylinkės. 1966 m. gruodžio 30 d. Sadūnų apylinkė panaikinta, jos teritorija prijungta prie Antalieptės apylinkės ir Žukliškių apylinkės.

|-
| 1954-05-25  || || || Černiachovskio vardo ir S. Nėries vardo kolūkiai  || 
|-
| 1959-02-01  || 66,33 || || Černiachovskio vardo kolūkis, S. Nėries vardo kolūkis, „Socialistinio kelio“ kolūkis  || 50 kaimų, 8 vienkiemiai
|}

## Šaltiniai
Josifas Tomaševičius

**Josifas Tomaševičius** (g. 1946 m. spalio 5 d. Ignoriškiai, Vilniaus rajonas) – teisininkas, teisėjas, buvęs Naujosios Vilnios rajono teismo pirmininkas, buvęs pedagogas.

## Biografija

1961–1965 m. – Vilniaus pedagoginės mokyklos moksleivis. 1971 m. baigė Vilniaus universiteto (VU) Teisės fakultetą.

1965 m. – Vilniaus rajono Kalnotės pradinės mokyklos vedėjas, 1965–1968 m. – Vilniaus rajono Kirtimų aštuonmetės mokyklos mokytojas, 1968–1969 m. – Vilniaus 15–tosios miesto profesinės technikos mokyklos komjaunimo organizacijos sekretorius, 1969–1971 m. – Vilniaus miesto Spalio rajono teismo vykdytojas, 1971–1975 m. – Teisingumo ministerijos Teismų valdybos vyr. konsultantas, 1975–1976 m. Vilniaus miesto Lenino rajono teismo, 1976–1986 m. – Naujosios Vilnios rajono teismo teisėjas, šio teismo pirmininkas.

Nuo 1986 m. lapkričio mėn. Lietuvos Aukščiausiojo Teismo teisėjas..

Vedęs, žmona Nijolė, gimusi 1958 metais, sūnus Arnoldas, gimęs 1979 metais.

## Šaltiniai
Steponiškių apylinkė

**Steponiškių apylinkė** – Lietuvos TSR administracinis-teritorinis vienetas šiaurės rytų Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Antalieptės valsčiuje, 1950 m. priskirta naujam Dusetų rajonui. 1954 m. prijungtos Mikučių apylinkė, dalis Dulių apylinkės ir Šalinėnų apylinkė. 1966 m. gruodžio 30 d. Steponiškių apylinkė prijungta prie Antalieptės apylinkės, Baibių apylinkės ir Degučių apylinkės.

|-
| 1954-05-25  || || || K. Požėlos vardo ir „Laisvės“ kolūkiai  || 
|-
| 1959-02-01  || 69,21 || || K. Požėlos vardo kolūkis, „Laisvės“ kolūkis, Mičiurino vardo kolūkis  || 51 kaimas, 17 vienkiemių
|}

## Šaltiniai
Vincas Verseckas

**Vincas Verseckas** (g. 1955 m. gruodžio 23 d. Varėnos rajonas) – teisininkas, teisėjas, buvęs Kupiškio rajono teismo pirmininkas, Lietuvos apeliacinio teismo teisėjas.

## Biografija

1981 m. baigė Vilniaus universiteto (VU) Teisės fakultetą.

1981–1987 m. Šilutės rajono teismo teisėjas. 1987–1990 Kupiškio rajono teismo pirmininkas. 1990–1993 m. Lietuvos Aukščiausiojo Teismo teisėjas. 1993–1999 m. advokatas. 1999–2008 Lietuvos apeliacinio teismo, nuo 2008 m. birželio mėn. Lietuvos Aukščiausiojo Teismo teisėjas..

## Šaltiniai
Pranas Žeimys (1949)

**Pranas Žeimys** (g. 1949 m. vasario 12 d. Prienų rajonas) – teisininkas, teisėjas, buvęs Klaipėdos rajono bei Vilniaus miesto 3-ojo apylinkės teismo pirmininkas.

## Biografija

1975 m. baigė Vilniaus universiteto Teisės fakultetą.

1976–1985 m. dirbo Klaipėdos rajono teismo teisėju, šio teismo pirmininku, 1985–1991 m. – Lietuvos Aukščiausiojo Teismo teisėju, 1991–1998 m. advokatas. 1998–1999 m. – Vilniaus miesto 3-ojo apylinkės teismo teisėjas, šio teismo pirmininkas.

Nuo 1999 m. liepos mėn. Lietuvos Aukščiausiojo Teismo teisėjas.

## Šaltiniai
Biržuvėnų apylinkė

**Biržuvėnų apylinkė** – Lietuvos TSR administracinis-teritorinis vienetas vakarų Lietuvoje.

## Istorija

Apylinkė įkurta 1954 m. gegužės 25 d. iš dalies Rudupių apylinkės, dalies Ubiškės apylinkės, Naujikų apylinkės ir dalies Baltakiškės apylinkės. 1966 m. gruodžio 30 d. apylinkė panaikinta, jos teritorija prijungta prie Luokės apylinkės ir Upynos apylinkės.

|-
| 1954-05-25  || || || Biržuvėnų tarybinis ūkis  || 
|-
| 1959-02-01  || 51,2 || || Biržuvėnų tarybinis ūkis  || 26 kaimai, 1 vienkiemis
|}

## Šaltiniai
Sigitas Gurevičius

**Sigitas Gurevičius** (g. 1952 m. lapkričio 14 d. Ramanave, Lazdijų rajonas) – teisininkas, teisėjas.

## Biografija

1971–1976 m. baigė Vilniaus universiteto Teisės fakultetą, įgijo teisininko kvalifikaciją.

1975–1981 m. VU gamybinės praktikos vadovas. 1981–1985 m. – Lietuvos Respublikos prokuroro padėjėjas vykdymo kontrolei ir organizaciniams klausimams. 1985–1987 m. – Lietuvos TSR prokuroro vyresnysis padėjėjas vykdymo kontrolei ir organizaciniams klausimams. 1987–1988 m. – Lietuvos Respublikos prokuratūros civilinių bylų priežiūros skyriaus prokuroras. 1988–1992 m. – Generalinės prokuratūros civilinių bylų skyriaus vyriausiasis prokuroras. 1992–1994 m. – Generalinės prokuratūros civilinių bylų ir bendrosios kompetencijos skyriaus vyriausiasis prokuroras. 1994–1995 m. – Generalinės prokuratūros kriminalinių procesų ekonomikoje tyrimo skyriaus vyriausiasis prokuroras.

Nuo 1995 m. sausio mėn. Lietuvos Aukščiausiojo Teismo teisėjas..

Vedęs. Žmona Vidutė Gurevičienė (g. 1953 m.), VU Biochemijos instituto Molekulinės mikrobiologijos ir biotechnologijos skyriaus biologė tyrėja. Sūnus Martynas (g. 1989 m.), teisininkas.

## Šaltiniai
Juozas Šerkšnas

**Juozas Šerkšnas** (g. 1949 m. sausio 12 d. Vilkininkuose, Lazdijų rajonas) – teisininkas, teisėjas.

## Biografija
1967–1968 – Klaipėdos tralerių laivyno bazės jūreivis, 1968–1970 – Karinė tarnyba,
1970–1971 – Kauno eksperimentinės automatizavimo priemonių gamyklos kontrolierius,
1971–1976 m. baigė Vilniaus universiteto (VU) Teisės fakultetą.

1976 – Klaipėdos miesto teismo stažuotojas, 1976–1981 m. Vilniaus miesto rajono teismo teisėjas. Nuo 1981 m. balandžio mėn. Lietuvos Aukščiausiojo Teismo teisėjas..

Vedęs, žmona Virginija.

## Šaltiniai
Gražina Davidonienė

**Gražina Davidonienė** (g. 1961 m. gegužės 30 d. Biržų rajonas) – teisininkė, teisėja, buvusi advokatė.

## Biografija

1984 m. baigė Vilniaus universiteto (VU) Teisės fakultetą.

1984 m. atliko stažuotę Vilniaus II advokatų konsultacijoje.
1985 m. vasario mėn. – 1997 m. lapkričio mėn. dirbo advokate Kauno advokatų kontoroje.
1997 m. lapkričio mėn. – 2000 m. kovo mėn. Kauno miesto apylinkės teismo, 2000 m. kovo mėn. – 2008 m. gegužės mėn. Kauno apygardos teismo Civilinių bylų skyriaus, nuo 2008 m. birželio mėn. – Lietuvos Aukščiausiojo Teismo teisėja..

## Šaltiniai
Dinornitai

**Dinornitai** (*Dinornithidae*) – išnykusių paukščių šeima priklausanti strutinių paukščių būriui. Labai stambūs, beveik visai redukuotais sparnais paukščiai. Gyveno Naujojoje Zelandijoje. Aprašyta daugiau kaip 20 rūšių. Jie buvo nevienodo dydžio, skiriami į 7-8 gentis.

## Moa (''Dinornis maximus'')
Moa (*Dinornis maximus*) buvo stambiausias šeimos paukštis. Jo aukštis siekė 3 m, masė iki 400 kg. Kaukolė plati, snapas trumpas. Krūtinkaulis buvo be keteros, mentė susiliejusi su korakoidu, tačiau šis susiliejęs kaulas buvo labai mažas, be peties sąnario duobutės, todėl sparnai buvo visai išnykę. Kojos trumpos su gerai išsivysčiusiais II–IV pirštais, buvo ir I (užpakalinio) piršto liekanos. Plunksnos su dvigubu stiebu kaip ir kazuarų. Stambiausi rasti kiaušiniai svėrė 2,5-3 kg. Moa giminingi kiviams. Buvo išnaikinti vietinių gyventojų maorių, atsikrausčiusių į Naująją Zelandiją IX–X a. Paskutiniai individai dar buvo aptinkami XVIII a. pab. – XIX a. pr.

## Šaltiniai
* Mačionis A., Stuburinių zoologija. Vilnius: Mokslas. 1989. 217–218 psl. ISBN 5-420-00277-9
Antanas Simniškis

**Antanas Simniškis** (g. 1960 m. rugpjūčio 15 d. Marijampolėje) – teisininkas, teisėjas.

## Biografija

1984 m. baigė Vilniaus universiteto (VU) Teisės fakultetą.

1987–1990 m. dirbo Kauno miesto rajono teismo, 1990–1993 m. – Kauno miesto teismo, 1993–1994 m. – Lietuvos Aukščiausiojo Teismo, nuo 1995 m. – Kauno apygardos teismo. Nuo 1995 m. spalio mėn. iki 2025 m. Lietuvos Aukščiausiojo Teismo teisėjas.

## Šaltiniai
Šerkšnas (pavardė)

**Šerkšnas ** - lietuviška vyriškos giminės pavardė.

## Asmenybės

Juozas Šerkšnas (g. 1949 m.) - teisininkas, teisėjas.
Virgilijus Grabinskas

**Virgilijus Grabinskas** (g. 1961 m. rugsėjo 12 d. Tauragėje) – teisininkas, teisėjas, buvęs Lietuvos apeliacinio teismo teisėjas.

## Biografija

1988 m. baigė Vilniaus universiteto (VU) Teisės fakultetą.

1988 m. Klaipėdos miesto teismo, 1989–1993 m. – Kauno miesto apylinkės teismo, 1993–1995 m. – Lietuvos Aukščiausiojo Teismo, 1995-1999 m. – Lietuvos apeliacinio teismo, nuo 1999 m. kovo mėn. – Lietuvos Aukščiausiojo Teismo teisėjas..

## Šaltiniai
Erika Zulanienė

**Erika Zulanienė** (1935 m. birželio 30 d. Telšiuose – 2019 m. gruodžio 9 d. Klaipėdoje) – Lietuvos spaudos ir radijo žurnalistė.

## Biografija
Nuo 1957 m. Vilniaus universitete studijavo žurnalistiką. 1963 m. pradėjo dirbti Lietuvos valstybiniame radijo ir televizijos komitete, ruošė laidas moksleiviams, jaunimui, šeimai. 1972–1975 m. laikraščio „Tiesa“ korespondentė Havanoje. 1975–1979 m. vėl dirbo Lietuvos valstybiniame radijo ir televizijos komitete. 1979 m. išvyko į Klaipėdą. Dirbo Gargžduose Klaipėdos rajono radijo redaktore. Kartu rengė reportažus Lietuvos radijui iš Klaipėdos rajono, bendradarbiavo Klaipėdos krašto ir šalies spaudoje. Rašė apie rajono gyvenimą, rengė reportažus daugiausia buities, kultūros temomis.

## Bibliografija
* Gargždų krašto žmonės tūkstantmečių sandūroje. - Kaunas: Judex, 2004. - 105 p.: iliustr. - ISBN 9955-581-19-0

## Šaltiniai
Matas Zujus

**Matas Zujus** (1892 m. rugpjūčio 14 d. Čiudiškiai, Klebiškio valsčius, Marijampolės apskritis – 1979 m. vasario 19 d. Vilks Baras, JAV) – Lietuvos žurnalistas, redaktorius, JAV lietuvių visuomenės veikėjas.

## Biografija
Besimokydamas Seinuose, dalyvavo slaptuose jaunimo sambūriuose, platino draudžiamą spaudą. Bendradarbiavo laikraščiuose „Viltis“ ir „Šaltinis“. 1913 m. atvyko į JAV. 1914-1915 m. dirbo laikraščio „Draugas“ redakcijoje, 1916 m. – laikraščio „Katalikas“ redaktoriaus pavaduotojas. 1916-1920 m. ir 1924-1925 m. – žurnalo „Vytis“ redaktorius. 1920 m. grįžo į Lietuvą, Lietuvos kariuomenės savanoris. 1921 m. dirbo žurnalo „Karys“ redakcijoje. Grįžęs į JAV 1926-1979 m. katalikiškojo savaitraščio „Garsas“ redaktorius. 

## Šaltiniai
Albenga

**Albenga** () – miestas šiaurės vakarų Italijoje, Ligūrijoje, Italijos Rivjeroje, Genujos įlankos (Ligūrijos jūra) pakrantėje. Pro miestą eina Genujos-Nicos plentas.

Maisto, medžio ir metalo apdirbimo, chemijos, statybinių medžiagų gamybos pramonė. Veikia archeologijos muziejus. Yra XI-XIV a. Šv. Arkangelo Mykolo katedra, V a. krikščionių krikštykla su mozaika, II-III a. romėnų amfiteatras, pirtys, viduramžių rūmai, bokštai.

## Istorija
Senovėje šioje vietoje buvo keltų genties ligūrų gyvenvietė. Romėnų laikais buvo žinoma kaip *Albingaunum*, ėjo kelias *Via Julia Augusta*, buvo uostas. Albengos reikšmė sumenko iškilus Genujai.

## Šaltiniai
Alberobelas

**Alberobelas** () – miestas pietryčių Italijoje, Apulijoje, į pietryčius nuo Bario. Eina kelias Kazamasamas-Tarantas.

## Paveldas

Alberobelas žymus savo unikalia architektūra. Svarbiausias paminklas – tradicinių Apulijos gyvenamųjų namų, vadinamų *[[trullo]]* kompleksas. Tai vienaukščiai, apskrito arba kvadrato plano pastatai, dengti kūginiais akmeninių plytelių stogais. Tokių namų Alborbele yra apie 1000. Taip pat yra panašaus stiliaus X a. Šv. Antano bažnyčia. 1996 m. Alborbelas įtrauktas į UNESCO pasaulio paveldo sąrašą.

## Galerija

Image:Alberobello BW 2016-10-16 13-43-03.jpg|*Trullo*
File:Alberobello BW 2016-10-16 13-10-43.jpg|*Trullo*
Image:Alberobello BW 2016-10-16 12-24-29.jpg|Šv. Antano bažnyčia


## Šaltiniai
Teisės praktika

**Teisės praktika** – teisinės tikrovės sritis, apimanti teisės realizavimą bei teisės taikymą.

## Rūšys

* Jurisdikcinės veiklos arba Teismų praktika
* Viešosios ir privatinės teisės praktika
* Praktika pagal teisės subjektus (korporacinius asmenis, organizacijas, individus etc.)

## Teismų praktika

Teismų praktika – svarbi nacionalinės teisės praktikos dalis. JAV vyraujanti doktrina – teisinis realizmas – remiasi tuo, jog teisė tikrovėje yra tai, kaip ją taiko bei aiškina teismai. Lietuvoje teismų vaidmuo yra palyginti menkesnis (dėl ne tokio teismo precendento sureikšminimo kaip yra angloamerikiečių teisėje).

## Taip pat skaitykite
* Teisinė praktika, mokomoji-pažintinė teisinės veiklos praktika
Albokaseris

**Albokaseris** (, ) – miestelis rytų Ispanijoje, Valensijos autonominiame regione, 55 km į šiaurę nuo Kasteljon de la Planos.

Apylinkėse auginami citrusiniai vaisiai, migdolai, alyvuogės, verčiamasi gyvulininkyste.

## Paveldas
Albokasteris turi gausų archeologinį ir architektūrinį paveldą. Apylinkėse yra urvų su paleolito ir mezolito laikotarpių piešiniais: *Cavallos de la Valltorta* oloje vaizduojami žmonių portretai, medžioklės scenos, *Cuevas dėl Vinroma* – medžioklės scenos, *Cueva Remigijos* – žvėrių atvaizdai, *Cueva del Civit* – kovų vaizdai, šernų medžioklės scenos.

Pačiame mieste yra XIII a. gotikinė Šv. Jono bažnyčia (su 1373 m. pagamintu puošniu altoriumi), XIV-XV a. parapijos bažnyčia (puošta tapytais paveikslais ir XVI a. auksakalių dirbiniais), XVI a. riterių šventyklos įtvirtinimai, gotikinė Vilties Dievo Motinos bažnyčia (su XV a. pr. puošniu altoriumi).

## Galerija

Image:Valltorta Albocàsser.jpg|Olų tapyba iš *Cavallos de la Valltorta* urvo
Image:SantosJuanes Albocàsser.jpg|Šv. Jono bažnyčia 
|Šv. Pauliaus bažnyčia


## Šaltiniai
Haroldas Šinkūnas

**Haroldas Šinkūnas** (g. 1972 m. liepos 24 d., Ignalinoje) – teisininkas, Vilniaus universiteto profesorius, Lietuvos Respublikos Konsitucinio Teismo teisėjas, buvęs Vilniaus universiteto Teisės fakulteto dekanas, Vokietijos teisės centro vadovas ir Lietuvos Respublikos Prezidento Valdo Adamkaus teisės patarėjas.

## Biografija
Baigė Ignalinos vidurinę mokyklą, Vilniaus universiteto Teisės fakultete – teisę, po to – podiplomines (LL.M.) studijas Frankfurto universiteto Teisės fakultete (Frankfurtas prie Maino, Vokietija).

2004 m. spalio 8 d. Vilniaus universiteto Teisės fakultete apgynė disertaciją tema „Teisėjų nepriklausomumo įtvirtinimas Lietuvos teisinėje sistemoje“, įgijo socialinių mokslų (teisės krypties) daktaro laipsnį.

1998–2000 m. Lietuvos banko Kredito įstaigų priežiūros departamento Bankrutuojančių kredito įstaigų skyriaus vyriausiasis juriskonsultas.

2005–2006 m. Lietuvos Respublikos Prezidento Valdo Adamkaus patarėjas teisės klausimais, Teisės departamento vadovas. Vilniaus universiteto Teisės fakulteto Valstybės ir teisės teorijos ir istorijos, vėliau – Viešosios teisės katedros asistentas, docentas. Ėjo Vokietijos teisės centro direktoriaus pareigas. Apie 1998–2002 m. skaitė Politinių ir teisinių teorijų istorijos, politologijos kursus Vilniaus universiteto Teisės fakulteto II kurso studentams.

Nuo 1998 m. lapkričio 16 d. darbo grupės įstatymų ir kitų teisės aktų, reglamentuojančių turto arešto tvarką, nuostatoms išnagrinėti ir reikiamų teisės aktų (jų pakeitimų) projektams parengti, narys.
Nuo 2005 m. liepos 20 d. Darbo grupės pateikti pasiūlymams dėl teisės aktų, reglamentuojančių pretendentų į teisėjus atranką, teisėjų skyrimą ir jų karjerą bei kitus su teismais susijusius klausimus, tobulinimo, vadovas.

Dirbdamas prezidento patarėju, Haroldas Šinkūnas ir Biržų apylinkės teismo pirmininkas Valentas Margevičius buvo tapę 2006 m. balandį kilusio Teismų tarybos ir prezidento skandalo pagrindiniais veikėjais. Šinkūnas viešai pareiškė, kad jis nebuvęs informuotas apie skandalingus V. Margevičiaus biografijos faktus ir atitinkamai negalėjęs šios informacijos perduoti sprendimą dėl teisėjo paskyrimo priėmusiam Valdui Adamkui.

Nuo 2007 iki 2022 m. buvo Vilniaus universiteto Teisės fakulteto prodekanas studijoms, nuo 2022 m. iki 2026 m. ėjo šio fakulteto dekano pareigas. Nuo 2026 m. kovo 19 d. pradėjo eiti Lietuvos Respublikos Konstitucinio Teismo teisėjo pareigas.

## Šaltiniai
Bendroji SS

**Bendroji SS** () – gausiausioji sukarintosios nacistinės Vokietijos organizacijos SS ( 'apsaugos rinktinė') šaka. Ją valdė SS vyriausioji valdyba (). Oficialiai bendroji SS buvo įkurta 1934 m. rudenį, atskiriant bendrosios SS narius nuo SS pavaldumo dalinių () (kurie vėliau tapo SS kariuomene) ir SS Kaukolės junginių (, koncentracijos stovyklų priežiūros daliniai) narių.

Pradedant 1939 m. okupuotose šalyse imti kurti užsieniniai bendrosios SS daliniai. Vėliau, 1940 m., šiuos dalinius suvienijo *Leitstelle der germanischen SS* ('Germanų SS vadovavimo tarnyba').
Antanas Zokas

**Antanas Zokas** (1902 m. rugpjūčio 4 d. Pikčiūnuose, Raseinių apskritis – 1994 m. birželio 22 d. Vilniuje) – Lietuvos žurnalistas, redaktorius, Brazilijos ir Urugvajaus lietuvių visuomenės veikėjas.

## Biografija

1927 m. išvyko į Braziliją. 1927–1947 m. dirbo cukranendrių plantacijose, alaus gamykloje, raidžių rinkėju įvairiose spaustuvėse. 1933–1938 m. laikraščio „Mūsų žodis“ redakcinės kolegijos narys, 1937 m. – faktinis redaktorius, vėliau spaustuvės darbuotojas, 1939–1941 m. – žurnalo „Rytas“, 1942–1943 m. laikraščio „Tiesa“ redakcinės kolegijos narys. 1948 m. išvyko į Urugvajų, iki 1950 m. Montevidėjuje leidžiamo laikraščio „Darbas“ administratorius, 1953–1956 m. – redaktorius. 1956 m. grįžo į Lietuvą. 1956–1962 m. dirbo laikraščio „Tiesa“ spaustuvėje, vėliau pensininkas.

## Bibliografija
* *Nuo Dubysos iki La Platos*, atsiminimų knyga, 1972 m.

## Šaltiniai
Kauno Prano Mašioto pradinė mokykla

**Kauno Prano Mašioto pradinė mokykla** – dieninė, savarankiško mokymosi bendrojo lavinimo mokykla Kaune, Rasytės  g. 1, vykdanti pradinio ugdymo programas lietuvių kalba. Įstaigos kodas 191642688.

Direktorė Greta Liutkienė.

## Šaltiniai

## Nuorodos
* Mokyklos svetainė
Valentina Zinkevičienė

**Valentina Zinkevičienė** (g. 1944 m. rugpjūčio 3 d. Važatkiemyje, Marijampolės apskritis) – Lietuvos žurnalistė, redaktorė.

## Biografija
1970 m. baigė Vilniaus universiteto Istorijos fakulteto žurnalistikos specialybę.

Nuo 1970 m. dirbo laikraščių ir žurnalų redakcijose korektore, redaktore-stiliste, 1990-1993 m. dienraščio „Lietuvos aidas“ redakcijoje, Valstybės kontrolės departamente, savaitraščio „Dienovidis“ redaktoriaus pavaduotoja. Nuo 1994 m. dienraščio „Lietuvos aidas“ vyriausiojo redaktoriaus pavaduotoja,  nuo 1998 m. „Vadovo pasaulis“ Įmonių ekonomikos skyriaus redaktorė, nuo 2002 m. biuletenio „Savivaldybių žinios“ žurnalistė. Daugiausia rašo ekonomikos, bankininkystės temomis.

## Šaltiniai
Česlovas Zgirskis

**Česlovas Zgirskis** (1923 m. spalio 7 d. Raudondvaryje, Kauno apskritis – 1997 m. Vilniuje) – Lietuvos žurnalistas, redaktorius.

## Biografija
Baigęs Kauno mokytojų seminariją, 1942–1948 m. mokytojavo Bereiviškiuose (Jurbarko rajonas), Veliuonoje. 1949–1951 m. dirbo komjaunimo darbą Kauno apskrityje ir rajone. 1951–1952 m. Kauno rajono laikraščio „Socialistiniu keliu“ redaktorius. 1952–1957 m. laikraščio „Kauno tiesa“ atsakingojo sekretoriaus pavaduotojas, 1957–1959 m. LSSR Ministrų Tarybos Reikalų valdybos referentas – informacinio biuletenio „Tarybų darbas“ redaktorius. 1960 m. baigė Vilniaus universiteto Istorijos ir filologijos fakultetą, įgydamas žurnalisto specialybę. 1959–1969 m. Lietuvos žurnalistų sąjungos sekretorius. 1969–1978 m. laikraščio „Vakarinės naujienos“ redaktorius. 1979–1991 m. Lietuvos telegramų agentūros ELTA fotoinformacijos skyriaus vedėjas bei vyresnysis redaktorius.

Paskelbė straipsnių žurnalistikos teorijos ir praktikos klausimais.

## Bibliografija
* Lietuva šiandien: iliustruotas albumas. – Vilnius, 1964. – 315 p.

## Šaltiniai
Gediminas Zemlickas

**Gediminas Zemlickas** (g. 1944 m. sausio 1 d. Vilniuje) – Lietuvos inžinierius, žurnalistas, redaktorius.

## Biografija
1971 m. baigė Vilniaus universiteto Fizikos fakultetą.

1971–1975 m. Vilniaus skaičiavimo mašinų gamyklos SKB inžinierius, 1975–1987 m. – Vilniaus kelionių ir ekskursijų biuro ekskursijų vadovas. 1987–1992 m. žurnalo „Mokslas ir technika“ skyriaus redaktorius, 1992–1994 m. – žurnalo „Mūsų žodis“, savaitraščio „Lietuvos žinios“, žurnalo „Lithuania in the World“ redakcijų bendradarbis. 1994–1996 m. – vėl žurnalo „Mokslas ir technika“ skyriaus redaktorius,  1997–2014 m. laikraščio „Mokslo Lietuva“ vyriausiasis redaktorius.

Straipsnių ir apybraižų išspausdino žurnaluose „Nemunas“, „Mokslas ir gyvenimas“, laikraščiuose „Literatūra ir menas“, „Lietuvos aidas“, „Atgimimas“. Daugiausia rašo kultūros, kraštotyros, architektūros, istorijos, mokslo populiarinimo temomis.

2014 m. buvo apdovanotas Gabrielės Petkevičaitės-Bitės atminimo medaliu „Tarnaukite Lietuvai“ už visuomeniškai aktualią publicistiką.

## Bibliografija
* Jonas Stankūnas, Marė Baublytė, Algirdas Gamziukas, Gediminas Zemlickas. Gyvenimas skrydžiui. – V.: Technika, 1999. – ISBN 9986-05-373-0.

## Šaltiniai
Islamiškoji bankininkystė

**Islamiškoji bankininkystė** - Islamiškosios bankininkystės šerdis glūdi pačiame islame. islamiška bankininkystė pagrįsta islamo teisės sistema ir žmonių tarpusavio santykiais. Daugelis islamiškosios bankininkystės taisyklių yra siejamos su Korano nuostatomis. Pirmasis islamo bankas, įvairių šaltinių duomenimis, įsteigtas 1963 metais Egipto Mit Ghamaro mieste arba 1975 metais Dubajuje, Jungtiniuose Arabų Emyratuose. Tačiau ir per tokį palyginti trumpą laiką islamiška bankininkystė pasaulyje išplito. Pastaruoju metu plinta islamiška bankininkystė, pagrįsta dviem pagrindiniais principais – neimamos palūkanų ir neinvestuojama į šariato moralinių nuostatų neatitinkančias sritis, tokias kaip alkoholiniai gėrimai, lošimas, finansinės institucijos ir panašiai. Tokios bankininkystės plėtra pastebima pirmiausia islamiškose šalyse: Artimuosiuose Rytuose, Indonezijoje ir kitose.

## Principai
Pagrindiniai islamo bankininkystės principai: 

* Draudimas mokėti ar gauti palūkanas;
Islamas pripažįsta kapitalo kaip gamybos veiksnio svarbą, tačiau neleidžia už jo naudojimą imti iš anksto fiksuoto mokesčio palūkanomis. Mokestis už kapitalo naudojimą savininkams grįžta pasidalijus pelną ar nuostolį – iš anksto fiksuojamas pelno pasidalijimo santykis, o ne kapitalo grąžos procentas.
* Skolintojo ir skolininko rizikos pasidalijimas;
Islamas skatina musulmonus investuoti į įvairius projektus ir tapti verslininkų partneriais, o ne jų kreditoriais: tiek indėlininkas, tiek bankas ir skolininkas turi pasidalyti investicinių projektų riziką.
* Spekuliacijų draudimas.;
Abi sandorio šalys turi gauti visapusišką informaciją apie sudaromą sandorį. Šalys negali nustatyti fiksuotos būsimo pelno apimties. Tad opcionai, išankstiniai sandoriai laikomi prieštaraujančiais islamo ideologinės sistemos principams.
* Neinvestavimas į draudžiamas veiklos sritis;
Neleistini su alkoholiniais gėrimais susiję verslai, lošimai, pornografija ar pan., todėl pagal islamo principus dirbantys bankai nefinansuoja tokių veiklų.

## Nuorodos
* Versus – Bankininkystė be palūkanų. 

## Išnašos
Lolita Zegerienė

**Lolita Zegerienė-Kalėda** (g. 1965 m. rugsėjo 21 d. Lazdijuose) – Lietuvos žurnalistė, redaktorė.

## Biografija
1983 m. baigė Lazdijų rajono Krosnos vidurinę mokyklą, 1988 m. – Vilniaus universiteto Istorijos fakulteto žurnalistikos specialybę.

1987–1988 m. dirbo laikraščio „Tiesa“ redakcijoje. 1989–1991 m. laikraščio „Vakarinės naujienos“ atsakingoji sekretorė, 1991–1992 m. – „Respublikos vakarinio laikraščio“ atsakingoji sekretorė, 1992 m. – leidinio „Mažas laikraštis“ redaktorė, 1992–1995 m. laikraščio „Savanoris“, 1992–1995 m. – „Krašto apsauga“ vyr. redaktorė. 1992–1998 m. – Krašto apsaugos ministerijos atstovė spaudai. Daugiausia rašė karinėmis temomis. 

1998 m. ištekėjo už Australijoje gyvenančio lietuvių kilmės verslininko ir radijo laidos vedėjo Denio Kalėdos ir išvyko gyventi į Sidnėjų, aktyviai įsijungė į Australijos lietuvių bendruomenės veiklą, keletą metų buvo bendruomenės pirmininke.

## Bibliografija
* *Lietuva laisva, nepriklausoma*, parengė, 1993 m.

## Įvertinimas
* 1992 m. – Sausio 13-osios atminimo medalis.

## Šaltiniai
Pranas Zdankus

**Pranas Zdankus** (1894 m. gruodžio 7 d. senu stiliumi – lapkričio 24 d. Raseiniuose – 1968 m. vasario 19 d. Vilniuje) – Lietuvos žurnalistas, redaktorius, visuomenės veikėjas.

## Biografija
Su tėvais gyvendamas JAV, 1926 m. De Paulo universitete įgijo humanitarinių mokslų bakalauro laipsnį, o 1930 m. Notre Damo universitete – magistro laipsnį.

1921–1923 m. dirbo „Draugo“ redakcijoje, 1924–1930 m. redagavo žurnalą „Vytis“. 1931–1935 m. dirbo Lietuvos banke Kaune. 1944–1945 m. Vilniaus universitete dėstė anglų kalbą. 1945–1946 m. kalėjo koncentracijos stovyklose Archangelsko srityje. Grįžęs į Lietuvą, dėstė įvairiose technikos mokyklose. 

## Šaltiniai
Michael Wood

**Maiklas Vudas** (*Michael Wood*; g. 1948 m. liepos 23 d.) – britų istorikas, filmų kūrėjas. Per savo karjerą jis yra sukūręs ~80 istorinės tematikos dokumentinių filmų, taip pat parašęs keletą knygų apie Anglijos istoriją.

Vudas yra Karališkosios istorikų draugijos narys, Sanderlando universiteto garbės narys.

Gimė Mančesterio dalyje Mostone, vėliau persikėlė į Vaitenšouvą. Jaunystėje domėjosi teatru, vaidino mėgėjiškuose spektakliuose. Orjelio koledže Oksforde baigė anglų kalbos ir istorijos studijas, vėliau studijavo anglosaksų istoriją, įgijo daktaro laipsnį.

Dirbo BBC televizijoje žinių reporteriu, prodiuserio asistentu, tačiau 1982 m. grįžo prie istorijos ir per BBC2 kanalą pristatė laidą „In Search of the Dark Ages“. Vėliau sukūrė daug įvairių filmų ne tik apie Anglijos, bet ir apie Indijos, Antikos istoriją, apie civilizacijų prigimtį ir vystymąsi. Įdomus laidų pristatymo būdas pritraukė daug žiūrovų.

2006 m. Maiklas Vudas tapo Irako studijų britų instituto nariu kur apmoko Irako archeologus.

Vudas savo laidose pasisako prieš imperializmą, vesternizaciją ir konsumerizmą. Yra vegetaras.

## Filmografija

### Dokumentiniai serialai
* *Great Railway Journeys* (1980 m.)
* *In Search of the Dark Ages* (1981 m.)
* *Great Little Railways* (episode 3) (1983 m.)
* *In Search of The Trojan War* (1985 m.)
* *Domesday: A Search for the Roots of England* (1986 m.)
* *Art of the Western World* (1989 m.)
* *Legacy: A Search for the Origins of Civilization* (1992 m.)
* *In the Footsteps of Alexander the Great* (1997 m.)
* *Conquistadors* (2000 m.)
* *In Search of Shakespeare* (2003 m.)
* *In Search of Myths and Heroes* (2005 m.)
* *The Story of India* (2007 m.)
* *Christina: A Medieval Life* (2008 m.)
* *In Search of Beowulf* (2009 m.)
* *Michael Wood’s Story of England* (2010 m.)

### Dokumentiniai filmai
* *Darshan: An Indian Journey* (1989 m.)
* *Traveller’s Tales: The Sacred Way* (1991 m.)
* *Saddam’s Killing Fields* (1993 m.)
* *Hitler’s Search for the Holy Grail* (1999 m.)
* *Gilbert White: Nature Man* (2006 m.)
* *Christina: A Medieval Life* (2008 m.)
* *Alexander’s Greatest Battle* (2009 m.)

## Bibliografija
* *In Search of the Dark Ages* (BBC Books, 1981 m.)
* *In Search of the Trojan War* (1985 m.)
* *Domesday: A Search for the Roots of England* (1988 m.)
* *Legacy: A Search for the Origins of Civilization* (1992 m.)
* *The Smile of Murugan: A South Indian Journey* (1995 m.)
* *In the Footsteps of Alexander the Great* (1997 m.)
* *In Search of England: Journeys Into the English Past* (1999 m.)
* *Conquistadors* (2000 m.)
* *Shakespeare* (2003 m.)
* *In Search of Myths and Heroes* (2005 m.)
* *India: An Epic Journey Across the Subcontinent* (2007 m.)
* *The Story of England* (2010 m.)